బాహుబలి సినిమాతో సమాధానాలు లేని ప్రశ్నలను సంధించాడు డైరెక్టర్ రాజమౌళి. ఆ ప్రశ్నల్లో ఒకటి బాహుబలిని కట్టప్ప ఎందుకు చంపాడు? ఈ ప్రశ్నకు సమాధానం కనుక్కోవడానికి ప్రయత్నించని సినీ ప్రేక్షకుడు లేడు. కట్టప్ప ఎందుకు చంపాడు అన్న ప్రశ్న దగ్గర్నుంచి అన్ని ప్రశ్నలకు సమాధానం బాహుబలి-2తో లభిస్తుందని జక్కన్న చెబుతున్నాడు. ప్రస్తుతం ఈ సినిమా షూటింగ్ పూర్తై నిర్మాణానంతర కార్యక్రమాలను జరుపుకొంటోంది. సినిమాకు సంబంధించి శివరాత్రి నాడు మోషన్ పోస్టర్ను రాజమౌళి విడుదల చేశాడు. ఇప్పుడు సినిమా ఆడియో వేడుక మీద పడింది అందరి దృష్టి. ఈ నెలలోనే ఆడియోను విడుదల చేసేందుకు సన్నాహాలు చేస్తున్నాడు జక్కన్న. అయితే.. బాహుబలి ఆడియోను తిరుపతిలో విడుదల చేశారు. బాహుబలి-2 ఆడియో వేడుకనూ తిరుపతిలో లేదంటే విశాఖపట్నంలో నిర్వహించాలని తొలుత భావించారు. అయితే.. ఆ ఆలోచనను రాజమౌళి విరమించుకున్నట్టు టాక్. మరి, అక్కడ కాకపోతే ఎక్కడ ఆడియోను విడుదల చేస్తున్నారు? అంటే.. సినిమా కోసం వేసిన భారీ మాహిష్మతి సామ్రాజ్యం సెట్లోనే ఆడియోను గ్రాండ్గా విడుదల చేయాలని యోచిస్తున్నాడట. ఎన్నో వ్యయ, ప్రయాసలకోర్చి రామోజీ ఫిల్మ్ సిటీలో వేసిన మాహిష్మతి సెట్ను అందరూ చూస్తే బాగుంటుందని రాజమౌళి భావిస్తున్నాడట. అందుకే బాహుబలి సామ్రాజ్యం మాహిష్మతిలోనే ఆడియో వేడుక నిర్వహించాలన్నది జక్కన్న ప్లాన్ అట. ఇక, బాహుబలి సినిమాతోనే సంగీతం ఇవ్వడం మానేస్తానని కీరవాణి చెప్పాడు. కానీ, బాహుబలి-2 సినిమాకు కూడా కీరవాణితోనే రాజమౌళి మ్యూజిక్ ఇప్పించాడు. ఈ నేపథ్యంలో కీరవాణి ఎలాంటి బాణీలు అందించాడోనన్న ఆసక్తి అందరిలోనూ ఉంది. మొత్తానికి ఈ నెలలోనే బాహుబలి-2 మ్యూజిక్కు సినీ ప్రేక్షకులు కనెక్టవ్వడం ఖాయమేనట.
bahubali sinimaatho samaadhaanaalu laeni prasnalanu sandhinchaadu director rajamouli. aa prasnallo okati baahubalini kattappa enduku champadu? ee prasnaku samadhanam kanukkovadaniki prayatninchani cinee prekshakudu ledu. kattappa enduku champadu anna prasna daggarnunchi anni prasnalaku samadhanam bahubali-2thoo labhistundani jakkanna chebutunnadu. prastutam ee sinima shooting puurtai nirmaanaanantara kaaryakramaalanu jarupukontondi. sinimaaku sambandhinchi sivaratri naadu moshan postarnu rajamouli vidudala cheshaadu. ippudu sinima audio veduka meeda padindi andari drushti. ee nelalone aadionu vidudala chesenduku sannaahaalu chestunnadu jakkanna. ayithe.. bahubali aadionu tirupatilo vidudala chesaru. bahubali-2 audio vaedukanuu tirupatilo ledante visaakhapatnamlo nirvahinchaalani toluta bhaavinchaaru. ayithe.. aa aalochananu rajamouli viraminchukunnattu tack. mari, akkada kakapothe ekkada aadionu vidudala chestunnaru? ante.. sinima kosam vesina bhari maahishmati saamraajyam setlone aadionu grandga vidudala cheyalani yochistunnadata. enno vyaya, prayaasalakorchi ramoji fillm citylo vesina maahishmati setnu andaruu chuste baguntundani rajamouli bhaavistunnaadata. anduke bahubali saamraajyam maahishmatiloonee audio veduka nirvahinchaalannadi jakkanna plan ata. ika, bahubali cinimatone sangeetam ivvadam maanestaanani keeravaani cheppaadu. cony, bahubali-2 sinimaaku kuudaa keeravaanitoonee rajamouli music ippinchaadu. ee nepathyamlo keeravaani elanti baaneelu andinchaadonanna aasakti andariloonuu undi. mottaaniki ee nelalone bahubali-2 musicku cinee prekshakulu kanektavvadam khayamenata.